5.pielikums

pie nekustamā īpašuma

Ķieģeļu ielā 19, Jēkabpilī

nomas tiesību izsoles noteikumiem

**Nomas objekta atļautā izmantošana**

1. Nomas objekts saskaņā ar Jēkabpils pilsētas teritorijas plānojumu atrodas smagās rūpniecības objektu apbūves teritorijā (ar ievērojamu pieļaujamo ietekmi uz vidi) kods RR2.
2. Atļautā izmantošana saskaņā ar Jēkabpils pilsētas domes 2010.gada 4.marta saistošo noteikumu Nr. 6 “Jēkabpils pilsētas teritorijas izmantošanas un apbūves noteikumi” 268. un 271.punktu ir:

* vieglās ražošanas uzņēmums, kas rada tikai nebūtisku piesārņojumu (uzņēmums, kura darbība atbilst likuma „Par ietekmes uz vidi novērtējumu” 2.pielikumā minētajām darbībām, kam saskaņā ar sākotnējā ietekmes uz vidi izvērtējuma rezultātiem nav nepieciešama turpmāka ietekmes uz vidi novērtējuma (IVN) procedūra);
* vairumtirdzniecības objekts/ bāze;
* noliktava;
* transporta tehniskās apkopes stacija;
* publiskā autonovietne;
* degvielas uzpildes stacija (arī automobiļu gāzes uzpildes stacija);
* atļautās palīgizmantošanas:
* tirdzniecības un pakalpojumu objekts,
* pārvaldes iestāde,
* darījumu iestāde,
* dzīvoklis kā palīgizmantošana.
* atļautās izmantošanas papildus šo noteikumu 268. punktam:
* rūpnieciskās ražošanas uzņēmums, kas var radīt būtisku piesārņojumu un kura darbība atbilst likuma „Par ietekmes uz vidi novērtējumu” 1.pielikumā minētajām darbībām un/vai 2.pielikumā minētajām darbībām, kam saskaņā ar sākotnējā ietekmes uz vidi izvērtējuma rezultātiem nepieciešama turpmāka ietekmes uz vidi novērtējuma (IVN) procedūra,
* uzņēmumi vai iestādes, kam ir noteiktas sanitārās vai citas aizsargzonas, vai īpašas prasības kravu transportam (kravu bīstamība, kravu apgrozījums lielāks par 40 vienībām diennaktī),
* lielgabarīta un šķiroto atkritumu centri,
* bīstamo atkritumu savākšanas stacija,
* atklāta uzglabāšana ārtelpā;
* teritorijas izmantošanas raksturlielumi:
* jaunveidojama zemesgabala minimālā platība: 2500 m2, izņemot aizsargjoslu likumā noteiktos gadījumus un kultūras pieminekļu aizsargjoslu teritorijas,
* maksimāli pieļaujamā apbūves intensitāte: 150 %,
* minimālā brīvā teritorija: 15 %,
* maksimāli pieļaujamais stāvu skaits: 4, nepārsniedzot kopējo augstumu 15 m.

*Jēkabpils pilsētas domes 2010.gada 4.marta saistošie noteikumi Nr. 6 “Jēkabpils pilsētas teritorijas izmantošanas un apbūves noteikumi” pieejami šeit:* [*https://www.jekabpils.lv/lv/pilseta/planosanas-dokumenti/teritorijas-planojums*](https://www.jekabpils.lv/lv/pilseta/planosanas-dokumenti/teritorijas-planojums)